31993R0075
L 011/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 75/93 НА КОМИСИЯТА
от 18 януари 1993 година
за изменение на Регламент (ЕИО) № 3002/92 относно определянето на общи подробни правила за проверка на употребата и/или предназначението на продукти от интервенция
КОМИСИЯТА НА ЕВРОПЕЙСКИТЕ ОБЩНОСТТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета относно установяването на обща организация на пазара на масла и мазнини (1), последно изменен с Регламент (ЕИО) № 2046/92 (2), и по-специално член 12, параграф 4 и член 26, параграф 3 от него, както и съответните разпоредби на други регламенти за установяване на обща организация на пазарите на селскостопански продукти,
като има предвид, че на държавите-членки трябва да се предостави достатъчно време, за да извършат всякакви реорганизации на контролните си агенции, необходими, за да се спази изискването един контролен орган да отговаря за проверката на употребата и/или предназначението на всички продукти, независимо от произхода им, обхванати от каквато и да е специфична мярка или част от нея;
като има предвид, че мерките, предвидени в настоящия регламент, са в съответствие със становището на всички заинтересовани Управителни комитети,
ПРИЕ НАСТОЯЩИЯ РЕГЛАМЕНТ:
Член 1
Към член 2, параграф 1 от Регламент (ЕИО) № 3002/92 на Комисията (3) се добавя следната алинея:
„Държавите-членки могат, обаче, за период от шест месеца от 1 януари 1993 г. да запазят своите съществуващи контролни органи за всяка специфична мярка или част от нея.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 1993 година.